בין שמיים לארץ

בין שמיים לארץ היא עמותה הפועלת לחבר בין עולם התוכן היהודי לתרבות עכשווית. הפעילות החלה ב-2006 במסגרת עמותת הכוריאוגרפים והתפצלה לעמותה ממשיכה אשר נוסדה ב-2015. העמותה ממוקמת בירושלים ועיקר פעילותה הוא בתחומי המחול, האמנות החזותית והמוזיקה. מייסדי העמותה הם עדינה שפירא, שלמה וילק וז'אן מארק לילינג, מקים העמותה והמנהל האמנותי הוא הכוריאוגרף רונן יצחקי. מאז נובמבר 2021 מונה ניר וינברום למנכ"ל העמותה ומ-2022 מונו חנן אננדו מרס ואייל עוגן לניהול העמותה. עמותת בין שמיים לארץ היא מוסד תרבות הכולל אנשי מחול, מוזיקאים, אמנים פלסטיים, משוררים, מפיקים ורבנים הפועלים ליצור יחד נרטיב חדש בתוך השיח הישראלי, על כל גווניו. מרכז "בין שמיים לארץ" מבקש לערער על הגבולות המקובלים שבין המגזרים ומהווה הזדמנות לנקודת מפגש תרבותית בין חלקים שונים בחברה הישראלית. הארגון עוסק ביצירת תרבות עכשווית, בעיקר בתחום המחול וכן באמנות חזותית ובמוזיקה, ופועל על מנת לחבר בין עולמות תוכן מגוונים. הארגון מבקש להצטרף לקול התרבותי המתחדש בהוויה הירושלמית, ולהתמזג במציאות הישראלית בת-זמננו. פסטיבל בין שמיים לארץ הוא פסטיבל מחול ותנועה המתקיים בירושלים מדי שנה ומטרתו היא לחבר בין עולם המחול העכשווי לבין עולם ההתחדשות היהודית. הפסטיבל מבקש ליצור חיבורים בין מסורת למודרניות, בין מקורות יהודיים לבין התרבות הישראלית העדכנית – מתוך רצון ליצור עולמות תוכן חדשים ולהאיר באור חדש הן את האמנות והן את המסורת. הפסטיבל מארח אומנים מהארץ ומחו"ל ומתקיים במרכזי תרבות ירושלמיים. בית הספר "כל עצמותי תאמרנה", הוא המוסד הראשון בישראל המספק לימודי תנועה ומחול לגברים בלבד. בית הספר הוקם בשנת 2007, ופועל במסגרת מרכז "בין שמיים לארץ". בית הספר מקיים תוכנית לימודים העוסקת בעולם התוכן של התנועה והמחול, ובמסגרתו ניתן לעשות תואר ראשון ותעודת הוראה; לצד תוכנית הלימודים מתנהל לימוד על בסיס הקשבה לרוח היהדות, מתוך רצון לברר את נקודת הממשק בין גוף לרוח על פי עולם הרוח היהודי ולהעשיר את עולמם האמוני של התלמידים. במסגרת תוכנית הלימודים רוכשים התלמידים מיומנויות בתחומי אמנות התנועה והמחול. שיעורי התנועה הם מגוונים וכוללים גאגא, מחול מודרני, בלט קלאסי ותיאטרון-מחול, וניתנים על ידי מורים בכירים בעולם המחול בישראל. להקת מחול עכשווי של גברים דתיים. האנסמבל מנוהל אמנותית בידי רונן יצחקי ומעלה הופעות מחול בבמות שונות בארץ ובעולם. חברי האנסמבל פועלים על מנת לחבר בין עולם הרוח היהודי לתרבות העכשווית, ויצירותיהם מקבלות השראה מתכנים יהודיים ומבקשות להאיר אותם מחדש, תוך חיבור בין עולם חדש לעולם ישן ובין קדושה לחילון. האנסמבל מהווה קול יצירתי וייחודי בתוך ההתחדשות היהודית המתקיימת בתוך ההוויה הירושלמית המורכבת והרב תרבותית. רקדני האנסמבל מבקשים לעורר שיח מחודש על המפגש בין זהות דתית למודרניות, ועל גוף וגבריות דרך עולם המחול והתנועה, ועל מקומם של אלה בזהות היהודית והישראלית בזמננו. ביצירות המחול של חברי האנסמבל יש עיסוק בחקירת התפילה, במעשיות של ר' נחמן, בטיש חסידי, במתחים בין קדושה לחילון, בין עולם חסידי עתיק יומין לעולם של תרבות עכשווית. בין עבודותיהם ניתן למנות את צלותא, רטט, גיבורים, כביש מספר 1, מארש לקבצנים, חד"פ. תערוכה ואירוע אמנות שנתי שפועל לחבר את השיח התרבותי וסצנת האמנות העכשווית עם עולם התוכן היהודי. סביב התערוכה מתקיימים אירועי אמנות בתחומי מוזיקה, קולנוע, מחול ופרפורמנס. בכל שנה עוסק הפרויקט בבירור סוגיה חדשה בזהות היהודית והישראלית דרך לימוד ודיון משותפים של אנשי אמנות מדיסציפלינות שונות. אתר האינטרנט הרשמי של בין שמיים לארץ כל עצמותי תאמרנה, אתר הבית בין שמיים לארץ, באתר "גיידסטאר ישראל" אייל סלע ויוחאי חדד, "לא תרקוד" - סרט דוקומנטרי על חברי בית הספר למחול, אתר מאקו המכולה: גבול - אנסמבל כעת בוחנים את המושג גבול, מתוך ערוץ יוטיוב שרון טוראל, פסטיבל מחול: בין שמיים לארץ, "מחול עכשיו", גיליון מס' 31, פברואר 2017 "צולם ביום חול" (ערוץ 1) - אנסמבל כעת", ריאיון עם נתן דטנר, 19,11,16. גלית עדות, "בין קודש למחול", מעריב, 22,10,2015. יומן - מחול יהודי, 14 ,24,10. ניב שטנדל, "לא תרקוד": גברים דתיים, הם רק רוצים לרקוד, עיתון "הארץ", 25,11,2011. צוק איתן - אנסמבל כעת בצינור לילה, 10,8,14. ניב שטנדל, "רוקדים למען השם", אתר הבית של בית אביחי, 12,12,12. אורי פולק, "רוקדים באמונה", אתר "כיפה", 4 בנובמבר 2010. פנינה גפן, "חזון העצמות המפזזות", אתר כיפה, 15 בנובמבר 2010. פנינה גפן, ‏חזון העצמות, בעיתון מקור ראשון, 8 באוקטובר 2008 דף אודות, באתר בין שמיים לארץ (ארכיון) אורי פולק, רוקדים באמונה, באתר כיפה, ‏4/11/2010 "כל עצמותי תאמרנה", באתר בין שמיים לארץ אנסמבל כעת, באתר בין שמיים לארץ (ארכיון) צלותא - אנסמבל כעת, באתר פסטיבל ישראל בין שמיים לארץ, באתר עבודות (ארכיון) פרויקט בין-תחומי, באתר בין שמיים לארץ (ארכיון)